Source: https://batki.info/tavollet-targyalasrol/
Timestamp: 2020-08-11 06:58:59+00:00

Document:
A terhelt távolléte a tárgyalásról | Dr. Bátki Pál ügyvéd
1137 Bp., XIII. kerület, Újpesti rkp. 7.
Büntetőjogi ügyvéd, büntető ügyvéd
Büntetőjogász ügyvéd | Dr. Bátki Pál
A terhelt távolléte a tárgyalásról az új Be. alapján
Kötelező az ügyvéd jelenléte
Előző büntetőeljárási törvényünk lehetőséget biztosított arra, hogy a bíróság a vádlottat tájékoztathassa arról, hogy a tárgyalás a távollétében megtartható, és vele szemben az eljárás befejezhető, ha előzetesen bejelenti, hogy a tárgyaláson nem kíván részt venni. Ez a bíróság oldaláról lehetőség volt, nem volt köteles tájékoztatni a távolmaradásról a vádlottat. Így akkor kerülhetett sor ilyen tájékoztatásra, ha a bizonyítási eljárás során a terhelt jelenléte nem volt szükséges a tényállás megállapításához.
Az új büntetőeljárási törvényben ezzel szemben már a terhelt alanyi jogaként jelentkezik, hogy a tárgyaláson való jelenlét jogáról a vádemelés után külön nyilatkozatban bármikor lemondhat. Ehhez két feltételt támaszt azonban a törvény: a lemondáshoz szükséges egyrészt az, hogy a terhelt védővel rendelkezzen, másrészt pedig az, hogy a védőt megbízza a kézbesítési megbízotti feladatok ellátásával.
Az ügyvéd mint kézbesítési megbízott
A kézbesítési megbízott feladata tulajdonképpen az eljárásban keletkezett, a megbízója részére kézbesítendő ügyiratok átvétele, majd pedig azok továbbítása a megbízónak. Az tehát, hogy a terhelt a védőjét megbízza a kézbesítési feladatok ellátásával, azzal jár, hogy nyilatkozatának megtételétől kezdve a bíróság a vádlottnak szóló ügyiratokat – kivéve a tárgyaláson való jelenlétre kötelező végzést és az idézést – a védőnek fogja kézbesíteni. A vádlotti lemondásról szóló nyilatkozatban rögzíteni kell azt is, hogy a vádlott tisztában van azzal, hogy a bíróság az ügyiratokat ezentúl a védőnek kézbesíti, a tárgyalást a távollétében tartja meg és be is fejezheti az eljárást.
Kivételek a távollét lehetősége alól
A jelenlét jogáról való lemondás ellenére is kötelező lesz a vádlott jelenléte a tárgyaláson, ha a bíróság erre azért kötelezi, mert egy bizonyítási cselekmény lefolytatása vagy szakértő meghallgatása érdekében szükséges, vagy azért, mert védője bejelentette, hogy kézbesítési megbízotti feladatának teljesítése önhibáján kívül elháríthatatlan akadályba ütközik.
Fontos kiemelni, hogy a fiatalkorú vádlott nem élhet a tárgyaláson való jelenlét jogáról való lemondással: az ő jelenlétük az előkészítő ülésen és a tárgyaláson kötelező.
Azt is szükséges megjegyezni továbbá, hogy ha a vádlott előzetesen bejelentette, hogy nem kíván részt venni a tárgyaláson, akkor az ügydöntő határozat ellen nem nyújthat be fellebbezést azon a címen, hogy nem volt jelen.
A távollétről lemondó nyilatkozat visszavonása
A vádlott a jelenlét jogáról való lemondó nyilatkozat ellenére az ügydöntő határozat kihirdetéséig dönthet úgy, hogy bejelenti: mégis jelen kíván lenni. Ekkor a lemondó nyilatkozata hatályát veszti. Ha viszont ezek után újfent jelenlét jogáról lemondó nyilatkozatot tenne, akkor ahhoz már a bíróság engedélye kell.
Büntetőjogi blogom
Egy érdekes tanulmány a fentiekről
Bírósági tárgyalás vádlott nélkül – új szabályok a büntetőjogban 1.
Egyezség a bűnösség beismeréséről
A védőügyvéd szerepe és a hatékony védelem egy AB határozat tükrében
Eljárás a vádlott távollétében – a Kúria jogegységi határozatban foglalkozott a kérdéssel
Kategória: BüntetőjogSzerző: Dr. Bátki Pál 2018. július 28. szombat
Tags: bíróságbüntetőeljárástávollétügyvéd
Tel: (+36) 30-22-11-579
Email: batki@batki.info
1137 Bp., XIII. kerület Újpesti rkp. 7.
Többi elérhetőség
Pedofília és büntetőjog
2020. július 24. péntek
Jelentős érdeksérelem jelentése a büntetőjogban
2020. június 19. péntek
Hamis magánokirat felhasználása
Bűnszervezet a büntetőjogban
Be. bizonyítás Btk. bíró bíróság büntetés büntetés-végrehajtás büntetőeljárás büntetőjog büntető törvénykönyv bűncselekmény criminal criminal law elfogatóparancs elévülés előzetes letartóztatás European Arrest Warrant európai elfogatóparancs extradition felfüggesztett fellebbezés gyanúsított Hungarian Hungary házi őrizet kiadatás kábítószer kábítószer-kereskedelem károkozás kártérítés lawyer letartóztatás nemzetközi büntetőjog nemzetközi jog nyomozás szabadságvesztés vallomás vádalku vádlott védő védőügyvéd ítélet ügyvéd ügyész őrizetbe vétel

References: bíróság 
 bíróság 
 bíróság 
 bíróság 
 bíróság 
 bíróság 
 Kúria 
 bíróság